En amzer vremañ, ret eo deomp menegiñ Kalloch, lazhet er brezel e 1917, oberour « Ar en deulin » (war an daoulin), dastumad barzhonegoù awenet uhel hag heverk-tre ar stumm-skrivañ anezho. Ha Tangi Malmanche, oberour « Gurvan, ar marcheg estrañjour » hag ar pezh-choari kaer-meurbet « Ar baganiz ». Etre an daou vrezel hon eus gwelet dindan renadurezh Roparz Hemon, rener ar gelchgelaouenn « Gwalarn », un amzer a embannadurioù fonnus gant Jakez Riou, Youenn Drezen, Kongar, Meven Mordiern, Loeiz ar Floch, an Ao. Perrot, Langleiz. ...Mar deus bet gellet ober an adsav-se eo en abeg da labour kuzhet un den gouiziek-meurbet gwir ziskibl dar Gonideg, e añv Fransez Vallée, oberour ur geriadur bras a 800 pajennad, kendastumet ennañ holl zanvez ar brezhoneg a-vremañ.